text: সৈয়দ বেলাল হোসেন, গণপ্রজাতন্ত্রী বাংলাদেশ সরকারের স্বরাষ্ট্র মন্ত্রনালয়ের অতিরিক্ত সচিব হিসাবে কর্মরত আছেন।
  
  জন্ম ও শিক্ষাজীবন 
  সৈয়দ বেলাল হোসেন লক্ষ্মীপুর জেলার সদর থানার ২নং দক্ষিণ হামছাদী ইউনিয়নের গংগাপুর গ্রামে জন্মগ্রহণ করেন। তিনি দালাল বাজার এন.কে. উচ্চ বিদ্যালয়ে লেখাপড়া করেন। তার পিতার নাম হাজী শাহাদাত উল্লাহ, যিনি এলাকায় একজন দানশীল ব্যক্তি হিসাবে পরিচিত।
  
  কর্মজীবন 
  সৈয়দ বেলাল হোসেন ২০ নভেম্বর ২০১২ তে কুষ্টিয়া জেলার জেলা প্রশাসক হিসেবে যোগদান করেন। যোগদান করার পর তিনি নিজেকে কুষ্টিয়া জেলার বিভিন্ন উন্নয়নমূলক কাজে নিজেকে সম্পৃক্ত করেন। তার সময়ে তিনি কুষ্টিয়াকে দুর্নীতিমুক্ত ও জনবান্ধব জেলা হিসেবে গড়ে তোলেন। তিনি কুষ্টিয়া জেলায় ৩ বছরের অধিক সময় জেলা প্রশাসক (ডিসি) হিসেবে দক্ষতার সহিত দায়িত্ব পালন করেন। এজন্য তিনি একাধিকবার সেরা জেলা প্রশাসকের পুরস্কার পেয়েছেন।
  
  তিনি ২৩ অক্টোবর ২০১৯ রোজ বুধবার সন্ধ্যায় জনপ্রশাসন মন্ত্রণালায়ের এক প্রজ্ঞাপনের মাধ্যমে যুগ্ম সচিব থেকে অতিক্তি সচিব হিসেবে পদোন্নতি পান।
  
  জাতীয় পুরস্কার 
  তিনি স্বরাষ্ট্র মন্ত্রণালয়ের সুরক্ষা সেবা বিভাগে কাজের জন্য ২০১৯-২০ অর্থবছরের শুদ্ধাচার পুরস্কার পেয়েছেন। এর আগেও কুষ্টিয়া জেলা প্রশাসক থাকাকালে জাতীয় ও বিভাগীয় পর্যায়ে একাধিকবার গুরুত্বপূর্ণ পুরস্কার পেয়েছিলেন তিনি।
  
  তথ্যসূত্র
  
  বিষয়শ্রেণী:বাংলাদেশের সচিব
title: সৈয়দ বেলাল হোসেন